সূর্য্য (২০২৪-এর চলচ্চিত্র)
সূর্য্য ২০২৪ সালের একটি বাংলা ভাষার ভারতীয় প্রণয়ধর্মী নাট্য চলচ্চিত্র। এটি পরিচালনা করেছেন শিলাদিত্য মৌলিক। ইনোভেটিভ ফিল্মসের ব্যানারে প্রযোজনা করেছেন প্রদীপ চক্রবর্তী। প্রধান চরিত্রে অভিনয় করেছে বিক্রম চট্টোপাধ্যায়, মধুমিতা সরকার ও দর্শনা বণিক। এটি ২০১৫ সালের দুলকার সালমান অভিনীত মালায়ালম চলচ্চিত্র চার্লি এবং তামিল ছবি মারা থেকে অনুপ্রাণিত। চলচ্চিত্রটি ২০২৪ সালের ১৯শে জুলাই পশ্চিমবঙ্গের প্রেক্ষাগৃহে মুক্তি পায়। ছবির বেশিভাগ শ্যুটিং হয়েছে উত্তরবঙ্গে। ছবির সংগীত পরিচালনা করেছে লয়-দ্বীপ। বেশ কিছু সংবাদ মাধ্যম মারাঠি ছবি 'দেবা' ও মালয়ালম ছবি 'চার্লি'র সঙ্গে এই ছবির বিষয়বস্তুর মিল রয়েছে বলে দাবি করে। সিনেমায় চারটি গান রয়েছে। যা গেয়েছেন শিলাজিৎ, কিঞ্জল, তিমির ও সোমলতা। পরিচালক ও প্রসেন লিখেছেন গানের কথা।